Magdalena Neuner

Magdalena Neuner (Lena Neuner; sündinud 9. veebruaril 1987 Garmisch-Partenkirchenis) on saksa endine laskesuusataja. Ta on kõigi aegade edukamaid  naislaskesuusatajaid (täiskasvanute arvastuses on  rohkem medaleid Marte Olsby-Roiselandil  - 3x OV, 11x MM) ja kahekordne olümpiavõitja (2010). 

21-aastaselt sai temast noorim laskesuusataja, kes on võitnud laskesuusatamise maailma karika. Kokku võitis ta maailma karika kolmel korral. Märtsis 2012 loobus ta tippspordist, tuues põhjuseks motivatsioonipuuduse ja soovi pöörduda tagasi normaalse elu juurde.

Neuner tegi läbimurde maailma laskesuusatajate tippu 2006–2007 hooajal, kui ta võitis seitse maailma karikasarja etappi. 2007. aasta maailmameistrivõistlustel Anterselvas võitis ta kolm kuldmedalit: 7 km sprindis, 10 km tagaajamisvõistluses ja 4×6 km teatesõidus. Sprindivõistluses tuli ta maailmameistriks 2,3-sekundilise eduga Anna Carin Olofssoni ees, mõlemad eksisid korra nii püsti, kui lamades laskmises ja olid sunnitud sõitma trahviringe. Tagaajamisvõistluses eksis Neuner neli korda lasketiirus, kuid tuli ikkagi maailmameistriks, lõpetades enne Linda Grubbenit. Teatevõistluses sõitis ta kolmandat vahetust Saksamaa võistkonnas, kes tuli rohkem kui minutilise eduga võitjaks Prantsusmaa ees. 

2008. aasta MM-il Östersundis tuli Neuner 12,5 km ühisstardiga sõidus maailmameistriks neljast trahviringist hoolimata. Edu teiseks tulnud Tora Bergeri ees oli kolm sekundit. Segateatevõistluses sõitis ta teist vahetust maailmameistriks tulnud Saksamaa võistkonnas.

Juunioride maailmameistriks tuli Neuner aastatel 2004–2008 kokku seitse korda: kolm korda sprindis, kaks korda tagaajamisvõistluses ja teatevõistluses. Lisaks võitis ta veel neli hõbemedalit.

Neuner on üks kiiremaid suusatajaid naiste laskesuusatamise ajaloos.

 Saavutused 

27px Olümpiamängudel 

 2010  Vancouveris
 15px olümpiavõitja 10 km jälitussõidus
 15px olümpiavõitja 12,5 km ühisstardiga sõidus
 15px hõbemedal 7,5 km sprindis

 Maailmameistrivõistlustel 

 2007  Anterselvas
  maailmameister 7,5 km sprindis
  maailmameister 10 km jälitussõidus
  maailmameister 4×6 km teatesõidus
 2008  Östersundis
  maailmameister 2×6+ 2×7,5 km segateatesõidus
  maailmameister 12,5 km ühisstardiga sõidus
  maailmameister 4×6 km teatevõistluses
 2009  Pyeongchangis

  hõbemedal 4×6 km teatesõidus
 2011  Hantõ-Mansiiskis:
  maailmameister 7,5 km sprindis
  maailmameister 4×6 km teatesõidus 
  maailmameister 12,5 km ühisstardiga sõidus 
  hõbemedal 2×6+ 2×7,5 km segateatesõidus 
  hõbemedal 10 km jälitussõidus

 Juunioride maailmameistrivõistlustel 

 2004  Haute Mauriennes
  juunioride maailmameister 7,5 km sprindis
  juunioride maailmameister 3×6 km teatesõidus
  hõbemedal 10 km tagaajamisvõistluses
 2005  Kontiolahtis
  juunioride maailmameister 7,5 km sprindis 
  hõbemedal 10 km jälitussõidus
  hõbemedal 3×6 km teatesõidus
 2006  Presque Isle
  juunioride maailmameister 10 km jälitussõidus
  juunioride maailmameister 3×6 km teatesõidus
  hõbemedal 7,5 km sprindis
 2007  Ruhpolding
  juunioride maailmameister 7,5 km sprindis
  juunioride maailmameister 10 km jälitussõidus

 Maailma karikasarjas 

 Maailma karikas 

 Üldkarikas
 1. koht: 2008
 Eraldistardiga sõidu karikas
 1. koht: 2009
 Sprindi karikas
 1. koht: 2008
 2. koht: 2009
 Jälitussõidu karikas
 2. koht: 2007
 Ühisstardiga sõidu karikas
 1. koht: 2008

 Maailma karikasarja etapivõidud

Magdalena Neuner on seni osalenud (seisuga 24. jaanuar 2010) kokku 86 maailma karikasarjaetapil ja jõudnud poodiumile 29 korda, millest 16 korral kõige kõrgemale astmele.

Jrk-nrAastaKuupäevKohtRiikAla1.2007  5. jaanuar Oberhof 7,5 km sprint2. 2007 3. veebruar  Anterselva 7,5 km sprint3.2007  4. jaanuar  Anterselva 10 km tagaajamisvõistlus4. 2007 10. märts  Holmenkollen 10 km tagaajamisvõistlus5.2007  11. märts  Holmenkollen 12,5 km ühisstardiga sõit6. 2007 15. märts  Hantõ-Mansiisk 7,5 km sprint7.2007  17. märts  Hantõ-Mansiisk 10 km tagaajamisvõistlus8. 2008 6. jaanuar  Oberhof 12,5 km ühisstardiga sõit9. 2008 16. veebruar Östersund 12,5 km ühisstardiga sõit 10. 2008 28. veebruar Pyeongchang 7,5 km sprint11. 2008 6. märts Hantõ-Mansiisk 7,5 km sprint12. 2009 16. jaanuar Ruhpolding 7,5 km sprint13. 2009 18. jaanuar Ruhpolding 10 km jälitussõit14. 2009 28. märts Hantõ-Mansiisk 10 km jälitussõit15. 2010 20. jaanuar Anterselva 15 km eraldistardist sõit16. 2010 22. jaanuar Anterselva 7,5 km sprint

Välislingid
Magdalena Neuneri koduleht
Magdalena Neuner Biathlonworldi kodulehel
Magdalena Neuneri Venemaa fänniklubi 
Magdalena Neuneri Russian Fan Site
Suur galerii: kullatüdruk Neuneri karjäär piltides

Kategooria:Saksamaa laskesuusatajad
Kategooria:Sündinud 1987